open-index/open-wikipedia-markdown huggingface dataset:
เมทริกซ์สอดคล้อง

ในคณิตศาสตร์ **เมทริกซ์สอดคล้อง** () คือเมทริกซ์ที่สามารถดำเนินการทางคณิตศาสตร์บางอย่างได้ (เช่น การบวก การคูณ และอื่น ๆ)

## ตัวอย่าง
* ถ้าเมทริกซ์สองอันมีมิติหรือขนาดที่เหมือนกัน (แต่ละเมทริกซ์มีจำนวนแถวเท่ากันและจำนวนหลักเท่ากัน) เมทริกซ์สองอันนี้จะ*สอดคล้อง*ในด้านการบวก
* การคูณเมทริกซ์จะสามารถทำได้ก็ต่อเมื่อจำนวนหลักของเมทริกซ์ทางด้านซ้ายเท่ากับจำนวนแถวของเมทริกซ์ทางด้านขวา นั่นคือ สมมติให้เมทริกซ์  มีมิติหรือขนาด  และเมทริกซ์   มีมิติหรือขนาด  จะได้ว่า  ต้องมีค่าเท่ากับ  ถึงจะสามารถคูณกันเป็น  ได้ ในกรณีนี้ เมทริกซ์  และ  *สอดคล้อง*ในด้านการคูณ
* เนื่องจากการยกกำลังสองของเมทริกซ์คือการคูณเมทริกซ์เดียวกัน () เมทริกซ์จะต้องมีขนาด  (นั่นก็คือจะต้องเป็นเมทริกซ์จัตุรัส) เพื่อที่จะ*สอดคล้อง*ในด้านการยกกำลังสอง ด้วยเหตุนี้จึงมีเพียงแค่เมทริกซ์จัตุรัสเท่านั้นที่มีโอกาสเป็นเมทริกซ์นิจพล
* มีเพียงแค่เมทริกซ์จัตุรัสเท่านั้นที่*สอดคล้อง*ในด้านการผกผัน แต่ตัวผกผันเทียมมัวร์-เพนโรส และตัวผกผันด้วยวิธีอื่น ๆ อาจไม่จำเป็นต้องเป็นเมทริกซ์จัตุรัส
* มีเพียงแค่เมทริกซ์จัตุรัสเท่านั้นที่*สอดคล้อง*ในด้านการยกกำลัง

## ดูเพิ่ม
* พีชคณิตเชิงเส้น

## อ้างอิง

หมวดหมู่:พีชคณิตเชิงเส้น
หมวดหมู่:เมทริกซ์
ตุ๊ดซี่ส์ แอนด์ เดอะเฟค

***ตุ๊ดซี่ส์ แอนด์ เดอะเฟค*** เป็นภาพยนตร์ไทยแนวคอมเมดี้ที่มีเนื้อเรื่องต่อจาก ไดอารีตุ๊ดซีส์ เดอะซีรีส์ ที่ออกอากาศทางช่อง จีเอ็มเอ็ม 25 ผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า กำกับโดย กิตติภัค ทองอ่วม มีเค้าโครงบางส่วนมาจากชีวิตจริงของ ธีร์ธวิต เศรษฐไชย หรือ *ช่า บันทึกของตุ๊ด* ที่เขียนบันทึกลงเฟซบุ๊คและพ็อคเก็ตบุ๊ค *บันทึกของตุ๊ด* เช่นเดียวกับละครชุด เข้าฉายอย่างเป็นทางการในวันที่ 5 ธันวาคม พ.ศ. 2562 *ตุ๊ดซี่ส์ แอนด์ เดอะเฟค* เป็นภาพยนตร์ไทยที่ทำรายได้เป็นอันดับ 1 ประจำปี พ.ศ. 2562 โดยทำรายได้ 140.02 ล้านบาท

## งานสร้าง
หลังจาก *ไดอารี่ตุ๊ดซี่ส์ เดอะ ซีรี่ส์ ซีซัน 2* จบลง กิตติภัค ทองอ่วมมีแนวคิดที่จะสร้างเรื่องราวต่อที่เป็นภาพยนตร์มากกว่าจะสร้างเป็นซีรีส์ ผ่านไปหนึ่งปี วรรณฤดี พงษ์สิทธิศักดิ์และจิระ มะลิกุล ผู้บริหารของจีดีเอช ได้ติดต่อผ่านโปรดิวเซอร์ว่าอยากให้ทำเป็นหนัง โดยเส้นเรื่องของ *ตุ๊ดซี่ส์ แอนด์ เดอะเฟค* มาจากประเด็นศัลยกรรมของรัฐนันท์ จรรยาจิรวงศ์ (รับบท คิม)

กิตติภัค ทองอ่วม ได้วางอารยา เอ ฮาร์เก็ตเป็นตัวเลือกที่หนึ่งสำหรับบทเจ๊น้ำ เพราะต้องการนักแสดงชื่อดังมาร่วมแสดง และหากอารยาปฏิเสธบทนี้ก็วางแผนถึงขั้นต้องเปลี่ยนโครงสร้างบท

## นักแสดง

### นักแสดงหลัก
*เผ่าเพชร เจริญสุข รับบท **กัส / ช่า**
*ธงชัย ทองกันทม รับบท **กอล์ฟ**
*รัฐนันท์ จรรยาจิรวงศ์ รับบท **คิม**
*ภัทรศยา เครือสุวรรณศิริ รับบท **แน็ตตี้**
*อารยา เอ ฮาร์เก็ต รับบท **เคที่ (แคทรีโอน่า กรรณิการ์ หวัง) / เจ๊น้ำ**

### นักแสดงสมทบ
* กฤษณภูมิ พิบูลสงคราม รับบท **ท็อป**
* กรรณ สวัสดิวัตน์ ณ อยุธยา รับบท **วิน**
* ปาณิสรา อารยะสกุล รับบท **เจ๊หนิง**
* ธนากร ชินกูล รับบท **พิธีกรประกวดนางงาม**
* พอลล่า เทเลอร์ รับบท **เจ้าหน้าที่โรงพยาบาล**
* พุทธชาด พงศ์สุชาติ รับบท **เสียงพากย์เจ้าหน้าที่โรงพยาบาล**
* ชนานา นุตาคม รับบท **แม่ของแนตตี้**
* หม่อมหลวงขวัญทิพย์ เทวกุล รับบท **เชฟป้อม** (ตัวเอง)
* วทานิกา ปัทมสิงห์ ณ อยุธยา รับบท **ตัวเอง**
* นิติ ชัยชิตาทร รับบท **กอหญ้า** ผู้จัดการของเคที่
* พงศธร จงวิลาส รับบท **พี่ต๋อง** ผู้กำกับ
* พาริส อินทรโกมาลย์สุต รับบท **ตัวเอง**
* อทิตยา เครก รับบท **คลอเดีย**  นางแบบสาว
* ศรัณยู วงษ์กระจ่าง รับบทเป็น **พ่อของวิน**
* หัทยา วงษ์กระจ่าง รับบทเป็น **แม่ของวิน**
* ธีมะ กาญจนไพริน รับบท **พิธีกรรายการเจ็บใจ**
* นิมิต มนัสพล รับบท **วิศรุต** พระเอกละคร
* ทักษอร ภักดิ์สุขเจริญ รับบท **เจ๊น้ำ (หน้าใหม่) / แอฟ**
* ดรุณี สุทธิพิทักษ์ (เป็กกี้ ศรีธัญญา) รับบท **เจ๊น้ำ (หน้าเดิม)**
* ด.ญ.คีตภัทร ป้องเรือ (น้องเพลง) รับบท **จริงใจ**

## รางวัล

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทยที่ออกฉายในปี พ.ศ. 2562
หมวดหมู่:ภาพยนตร์ตลกไทย
หมวดหมู่:ภาพยนตร์ที่กำกับโดย กิตติภัค ทองอ่วม
หมวดหมู่:ภาพยนตร์โดยจีดีเอช
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์ไทยที่ทำรายได้เกิน 100 ล้านบาท
น้ำตกชเตาบ์บัค

thumb|น้ำตกชเตาบ์บัค

**น้ำตกชเตาบ์บัค** () เป็นน้ำตกมีชื่อเสียงในประเทศสวิตเซอร์แลนด์ ตั้งอยู่ใกล้กับเมืองเลาเทอร์บรุนเนิน น้ำตกไหลออกมาจากหุบเขาที่ความสูง 297 เมตร ถือเป็นนำตกที่มีความสูงเป็นอันดับสามในประเทศ ในปีค.ศ. 1779 ปราชญ์แห่งยุคเรืองปัญญา โยฮัน ว็อล์ฟกัง ฟ็อน เกอเทอ ได้แต่งกลอนเยอรมันชื่อว่า *"Des Menschen Seele Gleicht dem Wasser"* (*ใจมนุษย์เป็นดั่งสายน้ำ*) ซึ่งต่อมากลอนนี้ได้ไปอยู่ในบทเพลงของฟรันทซ์ ชูเบิร์ท

## อ้างอิง

ชเตาบ์บัค
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912)

**คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค** () ประสูติเมื่อวันที่ 28 กรกฎาคม ค.ศ. 1912 เป็นพระโอรสใน วิลเฮ็ล์ม แอนสท์ แกรนด์ดยุกแห่งซัคเซิน-ไวมาร์-ไอเซอนัค และ เจ้าหญิงฟิโอโดราแห่งซัคเซิน-ไมนิงเงิน (ค.ศ. 1890–1972) พระชายาพระองค์ที่ 2 ทั้งนี้พระองค์ทรงสืบเชื้อสายมาจากพระราชวงศ์เนเธอร์แลนด์

## เสกสมรส
พระองค์ ทรงเข้าพิธีเสกสมรสกับ บารอนเนสเอลีซาเบ็ทแห่งวังเงินไฮม์-วินเทอร์ชไตน์ เมื่อวันที่ 5 ตุลาคม ค.ศ. 1944 พระชายารับพระราชทานพระอิสริยยศ **เจ้าหญิงรัชทายาทแห่งซัคเซิน-ไวมาร์-ไอเซอนัค พระชายา** พร้อมฐานันดร รอยัลไฮเนส มีพระบุตรดังนี้
#เจ้าหญิงเอลีซาเบ็ท แห่งซัคเซิน-ไวมาร์-ไอเซอนัค
#มิชชาเอล เจ้าชายแห่งซัคเซิน-ไวมาร์-ไอเซอนัค
#เจ้าหญิงเบียทริซ-มาเรียแห่งซัคเซิน-ไวมาร์-ไอเซอนัค

การปฏิวัติเยอรมัน ค.ศ. 1918–1919 ทำให้พระองค์และพระราชวงศ์ในเยอรมันหลายสาขาถูกปลดออกจากพระอิสริยยศ พระองค์ ดำรงพระอิสริยยศเป็นเจ้าชายรัชทายาทแห่งซัคเซิน-ไวมาร์-ไอเซอนัค ตราบจนสิ้นพระชนม์ โดยไม่เคยดำรงพระอิสริยยศเป็นเจ้าชายพระประมุขเลย จนกระทั่ง มิชชาเอล เจ้าชายแห่งซัคเซิน-ไวมาร์-ไอเซอนัค พระโอรสนั้นได้สืบพระอิสริยยศนี้ ซึ่งในเยอรมันนั้นได้เลิกลดค่าความต่างของราชวงศ์ลง พระประมุขต่างๆสามารถกลับมามีอิทธิพลและปกครองอาณาจักรของตนได้ ทำให้พระโอรสได้กลายเป็นหัวหน้าราชวงศ์ได้ถูกต้องตามกฎหมาย บารอนเนสเอลีซาเบ็ทแห่งวังเงินไฮม์-วินเทอร์ชไตน์ พระขายาเองก็มิเคยได้ดำรงพระอิสริยยศเป็นพระชายาในเจ้าชายพระประมุข หากแต่ดำรงพระอิสริยยศเป็นเจ้าหญิงรัชทายาทเฉกเช่นพระองค์

พระองค์และ บารอนเนสเอลีซาเบ็ทแห่งวังเงินไฮม์-วินเทอร์ชไตน์ ได้ตัดสินพระทัยแยกกันอยู่ แต่หากมิทรงหย่ากัน ซึ่งขณะนั้น พระบุตรทั้ง 3 ได้เสกสมรสและมีพระนัดดาแล้ว การที่พระองค์และพระสวามีทรงกระทำเช่นนี้ ไม่ส่งผลต่อสภาพพระทัยของพระบุตรมากนัก

คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค สิ้นพระชนม์ลงเมื่อวันที่ 14 ตุลาคม ค.ศ. 1988 สิริพระชันษา 76 ปี พระโอรสสืบพระอิสริยยศ โดยดำรงพระอิสริยยศที่ **เจ้าชายพระประมุขแห่งซัคเซิน-ไวมาร์-ไอเซอนัค**

## อ้างอิง
* Lundy, Darryl. "The Peerage: Elisabeth Baronin von Wangenheim-Winterstein". Retrieved 11 October 2010.
* Hopkins, Robert (2 August 2010), "My 40-year friendship with Elisabeth, Germany's last grand duchess", The Telegraph, archived from the original on 6 October 2010, retrieved 11 October 2010
* "Hereditary Grand Duchess of Saxe-Weimar-Eisenach Passed Away", The Royal Forums, 18 March 2010

หมวดหมู่:ราชวงศ์เยอรมัน
หมวดหมู่:เจ้าชายเยอรมัน
ก
รายชื่อสายการบินในประเทศจีน

นี่คือ**รายชื่อ[[สายการบิน]]** ซึ่งมีผู้ให้บริการรับรองอากาศที่ออกโดย**การบริหารการบินพลเรือนของจีน** (). 
สายการบินทั้งหมดที่ระบุด้านล่างนี้ก่อตั้งขึ้นในประเทศจีนแผ่นดินใหญ่ สำหรับสายการบินของฮ่องกงและมาเก๊า ดูรายชื่อสายการบินในฮ่องกง, รายชื่อสายการบินในมาเก๊า

## สายการบินตามกำหนดการ
### สายการบินหลัก

### สายการบินเล็ก

## สายการบินต้นทุนต่ำ
ไตจง

[thumb|323x323px|ไตจง วาดโดย [อูตางาวะ คูนิโยชิ]]
**ไตจง** มีชื่อในภาษาจีนกลางว่า **ไต้ จง** () เป็นตัวละครสมมุติจากซ้องกั๋ง มีฉายาคือ **เจ้าลมกรด** (จีน : 神行太保 / อังกฤษ : Magic Traveller) เป็นผู้กล้าอันดับที่ 20 ของเขาเหลียงซาน เดินทางได้ถึง 800 ลี้ เดิมเป็นพัศดีที่เมืองเจียงโจว (江州 ท.กังจิว ; ปัจจุบันคือเมืองจิ่วเจียง มณฑลเจียงซี) สนิทสนมของอู๋ย่ง เมื่อซ่งเจียงต้องโทษเนรเทศมาที่เมืองเจียงโจว เขาก็แนะนำให้ซ่งเจียงได้รู้จักกับหลี่ขุย

ไม่นานเขาก็ได้รับคำสั่งจากเจ้าเมืองไช่จิ่วให้ไปจับตัวซ่งเจียงในข้อหาเขียนกลอนกบฏ เขาจึงรีบไปหาซ่งเจียง จนได้รู้ความจริงว่า ที่ซ่งเจียงเขียนกลอนนั้นเพราะด้วยความเมา เขาจึงแนะนำให้ซ่งเจียงปลอมเป็นคนบ้าเพื่อหวังหลอกไช่จิ่ว (蔡九 ท.ชัวเกา) แต่หวงเหวินปิ่ง (黃文炳 ท.อึงบุนเปง) คนสนิทของไช่จิ่วจับพิรุธได้ ไช่จิ่วก็เลยสั่งลงโทษซ่งเจียงและออกคำสั่งให้เขานำจดหมายไปส่งให้แก่ไช่จิงผู้เป็นพ่อที่เมืองหลวง ไตจงได้รีบไปที่เขาเหลียงซานเพื่อขอความช่วยเหลือ ทางด้านอู๋ย่งก็ให้เซียวย่างกับจินต้าเจียนปลอมจดหมายของไช่จิง แต่ไช่จิ่วจับได้ เขาจึงถูกตัดสินลงโทษประหารพร้อมกับซ่งเจียง โชคดีที่เฉาไก้มาช่วยไว้ทัน

ต่อมา เขาได้เป็นหัวหน้าหน่วยสอดแนมแห่งเขาเหลียงซาน และร่วมทำศึกกับพวกเหลียวและฟางล่า เขารอดตายมาได้ทุกสมรภูมิ ซ่งฮุยจงได้ให้เขาเป็นขุนนางที่เมืองเท็กจิว ต่อมาได้ลาออกจากราชการ ไปบวชที่เขาไทสันและเสียชีวิตที่นั้น

## อ้างอิง

*Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
*Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
ซิสตีอีน

thumb|150px|ชีวสังเคราะห์ของซิสตีอีนในสัตว์

**ซิสตีอีน** (, ตัวย่อ Cys หรือ C) เป็นกรดอะมิโนที่มีสูตรเคมี C3H7NO2S มีโซ่ข้างเป็นหมู่ไธออล ซึ่งเป็นสารประกอบออร์แกโนซัลเฟอร์ ซิสตีอีนมีโครงสร้างเหมือนซีรีน แต่โซ่ข้างที่เป็นอะตอมออกซิเจนถูกแทนที่ด้วยกำมะถัน หากอะตอมกำมะถันถูกแทนที่ด้วยซีลีเนียมจะกลายเป็นซีลีโนซิสตีอีน ซิสตีอีนถูกเข้ารหัสในรหัสทางพันธุกรรมพื้นฐานเป็นโคดอน UGU และ UGC

ซิสตีอีนถูกค้นพบทางอ้อมในปี ค.ศ. 1810 โดยวิลเลียม ไฮด์ วูลลาสตัน นักเคมีชาวอังกฤษและเรียกว่าซิสติกออกไซด์ (cystic oxide) ต่อมาสารนี้รู้จักในชื่อซิสตีน (cystine) ซิสตีนเป็นสารที่เกิดจากโมเลกุลของซิสตีอีนสองตัวจับกันด้วยพันธะไดซัลไฟด์ วูลลาสตันสกัดสารนี้จากนิ่วไตจึงตั้งชื่อตามคำในภาษากรีกโบราณ κύστις (kústis) ที่แปลว่า กระเพาะปัสสาวะ

ชีวสังเคราะห์ของซิสตีอีนในสัตว์มาจากซิสตาไธโอนีน ซึ่งเกิดจากกรดอะมิโนซีรีนได้รับอะตอมกำมะถันจากฮอโมซิสตีอีน กรดอะมิโนอีกชนิดที่กลายสภาพมาจากมีไธโอนีน จากนั้นซิสตาไธโอนีนจะถูกเอนไซม์ซิสตาไธโอนีนแกมมา-ไลเอสสลายกลายเป็นซิสตีอีนและกรดแอลฟา-คีโตบิวทีริก ขณะที่ในพืชและแบคทีเรียเริ่มต้นที่ซีรีนเช่นกัน โดยเปลี่ยนสภาพเป็น O-acetylserine ด้วยเอนไซม์ serine O-acetyltransferase หลังจากนั้น O-acetylserine จะจับกับอะตอมกำมะถันของไฮโดรเจนซัลไฟด์ และถูกเอนไซม์ซิสตีอีนซินเทสสลายกลายเป็นซิสตีอีนและปล่อยแอซิเตต

โดยทั่วไปแล้ว ซิสตีอีนจัดเป็นกรดอะมิโนที่ไม่จำเป็นต่อร่างกาย แต่บางครั้งจัดว่าจำเป็นต่อทารก ผู้สูงอายุและผู้ป่วยที่มีปัญหาด้านเมตาบอลิซึมและการดูดซึมสารอาหารผิดปกติ ซิสตีอีนพบในเนื้อสัตว์ ไข่ ผลิตภัณฑ์นมและถั่ว เป็นส่วนหนึ่งของเบตา-เคราติน ซึ่งเป็นส่วนประกอบสำคัญในผิวหนัง เส้นผม และเล็บ และเป็นหนึ่งในสารตั้งต้นของกลูตาไธโอน สารต้านอนุมูลอิสระที่สำคัญในสิ่งมีชีวิต

## อ้างอิง

## แหล่งข้อมูลอื่น
* 
* 

หมวดหมู่:กรดอะมิโนโปรตีโนเจนิก
หมวดหมู่:กรดอะมิโนกลูโคเจนิก
หมวดหมู่:วัตถุเจือปนอาหาร
ยศทหารสิงคโปร์

ตารางข้างล่างต่อไปนี้คือข้อมูลเกี่ยวกับยศทหาร และ กำลังกึ่งทหารของ **[[กองทัพสิงคโปร์]]** ตั้งแต่ ค.ศ. 1965 โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหราชอาณาจักร. การเรียกขานชั้นยศส่วนใหญ่ ใช้ภาษาอังกฤษ และ ภาษามลายู ในฐานะภาษาราชการเป็นหลัก

## สัญญาบัตร
### ทหารบก

### ทหารเรือ

### ทหารอากาศ

### ตำรวจ

## ประทวน

## ยศพิเศษ
### พันจ่า

### ทหารชำนาญการ

### เหล่าอาสาสมัคร

### นักเรียนทหาร

## อ้างอิง

## แหล่งข้อมูลอื่น
* ยศทหารกองทัพสิงคโปร์ - กระทรวงกลาโหมสิงคโปร์.
* ยศทหาร และ กำลังกึ่งทหารสิงคโปร์.

ส
หมวดหมู่:กองทัพสิงคโปร์
เอียนเช็ง

[thumb|335x335px|เยี่ยนชิง วาดโดย [อูตางาวะ คูนิโยชิ|อุตะงาวะ คุนิโยชิ]]
**เยี่ยนชิง** (จีนตัวเต็ม : 燕青 / อังกฤษ : Yan Qing) สำเนียงแต้จิ๋วคือ เอียนเช็ง เป็นตัวละครสมมุติจากซ้องกั๋ง มีฉายาว่า **จอมยุทธ์เจ้าสำราญ** (จีน : 浪子 / อังกฤษ : Prodigal) เป็นผู้กล้าอันดับที่ 36 ของเขาเหลียงซาน เป็นคนรับใช้ของหลูจุ้นอี้ มีความสามารถทางด้านการต่อสู้ เล่นดนตรีเก่งและร้องเพลงได้ไพเราะ รวมทั้งยังเชี่ยวชาญในการสอดแนม

เขาได้ไปขอร้องให้พวกเหลียงซานช่วยเหลือ เนื่องจากนายของเขาถูกหลี่กู้ (李固 ท.ลี้กู) ใส่ความว่าสมคบคิดกับพวกโจร ด้วยความช่วยเหลือของผู้นำเหลียงซาน ทำให้สามารถช่วยหลูจุ้นอี้และสังหารหลี่กู้ได้สำเร็จ

ในช่วงที่เขาเข้าร่วมกับพวกเหลียงซาน ได้สนิทใกล้ชิดกับหลี่ขุย วันหนึ่ง ทั้งสองได้ไปที่เมืองไทอันจิว และเขาได้ชกมวยกับแชมป์ประจำเมืองที่ชื่อว่า **เยิ่นหยวน** (任原 ท.ยิ่มหงวน) ซึ่งเขาสามารถเอาชนะเยิ่นหยวนได้ ต่อมาเมื่อทางเหลียงซานรบชนะเกาฉิว เกาฉิวได้ทำทุกวิธีทางเพื่อไม่ให้ฮ่องเต้ทำการอภัยโทษ เขาจึงขออาสาเข้าไปแฝงตัวเป็นนักดนตรีของหลี่ซือซือ ซึ่งเป็นคนโปรดของฮ่องเต้ ครั้นฮ่องเต้รับสั่งให้หลี่ซือซือมาเข้าพบ เขาจึงใช้โอกาสนี้กราบทูลให้ฮ่องเต้ทรงทราบ เมื่อทางเหลียงซานได้รับการอภัยโทษ เขาก็เข้าร่วมในการศึกหลายครั้งและรอดตายมาได้ในทุกการรบ แต่เขาไม่ขอเข้ารับราชการในราชสำนัก จึงออกตามหาหลี่ซือซือและตัดสินใจที่จะหนีไปด้วยกัน

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
หมวดหมู่:ตัวละครที่เป็นนักมวยปล้ำ
หมวดหมู่:ตัวละครที่เป็นนักยิงธนู
พายุเฮอริเคนวิลมา

**พายุเฮอริเคนวิลมา** () เป็นพายุหมุนเขตร้อนที่รุนแรงที่สุดที่เคยมีการบันทึกไว้ในมหาสมุทรแอตแลนติกและเป็นพายุหมุนเขตร้อนที่รุนแรงเป็นอันดับสองในซีกโลกตะวันตกที่มีการบันทึก อยู่อันดับรองจากพายุเฮอริเคนแพทริเซียในปี 2558 พายุเฮอริเคนวิลมาก่อตัวขึ้นในฤดูพายุเฮอริเคนแอตแลนติก พ.ศ. 2548 ติดหนึ่งในสิบพายุเฮอริเคนที่ก่อตัวในมหาสมุทรแอตแลนติกที่รุนแรงที่สุด (ในปีเดียวกันมีพายุเฮอร์ริเคนริต้าและพายุเฮอร์ริเคนแคทรีนา อยู่อันดับที่ 3 และ 7 ตามลำดับ), เฮอร์ริเคนวิลมาเป็นพายุลำดับที่ยี่สิบสอง, พายุเฮอริเคนลำดับที่สิบสาม, พายุเฮอริเคนใหญ่ลำดับที่หก และเป็นพายุเฮอริเคนระดับ 5 ลำดับที่สี่ เริ่มแรกนั้นเป็นเพียงพายุดีเปรสชันเขตร้อนที่ก่อตัวขึ้นในทะเลแคริบเบียนใกล้ประเทศจาไมก้า เมื่อวันที่ 15 ตุลาคมพายุเฮอริเคนวิลมาได้เคลื่อนไปทางทิศตะวันตก อีกสองวันต่อมาทวีความรุนแรงขึ้นเป็นพายุโซนร้อน และหันไปทางทิศใต้อย่างฉับพลัน พายุเฮอริเคนวิลมายังคงเพิ่มความรุนแรงขึ้นและกลายเป็นพายุเฮอริเคนเมื่อวันที่ 18 ตุลาคม หลังจากนั้นไม่นานความรุนแรงก็เพิ่มขึ้นและในเวลาเพียง 24 ชั่วโมงพายุวิลมาก็กลายเป็นพายุเฮอริเคนระดับ 5 ด้วยความเร็วลม 185 ไมล์ต่อชั่วโมง (295 กิโลเมตรต่อชั่วโมง)

ระดับความรุนแรงของพายุลดลงอย่างช้า ๆ หลังจากกลายเป็นพายุเฮอริเคนระดับ 5 และลดลงเป็น 150 ไมล์ต่อชั่วโมง (240 กิโลเมตรต่อชั่วโมง) ก่อนที่จะไปถึงคาบสมุทรยูกาตันในวันที่ 20 และ 21 ตุลาคม หลังจากข้ามรัฐยูกาตัน พายุเฮอริเคนวิลมาอ่อนกำลังลงเป็นพายุเฮอริเคนระดับ 2 ขณะที่เคลื่อนที่ไปทางทิศตะวันออกเฉียงเหนืออย่างรวดเร็ว กลับค่อยๆ แรงขึ้นอีกครั้งเป็นพายุเฮอริเคนระดับ 3 ในวันที่ 24 ตุลาคมหลังจากนั้นไม่นานก็ขึ้นฝั่งที่แหลมโรมาโน รัฐฟลอริดาด้วยความเร็วลม 120 ไมล์ต่อชั่วโมง (190 กิโลเมตร/ชั้วโมง) เมื่อพายุวิลมาข้ามผ่านรัฐฟลอริดา พายุอ่อนกำลังเป็นพายุเฮอริเคนระดับ 2 แต่กลับทวีความรุนแรงขึ้นอีกครั้งเมื่อเคลื่อนถึงมหาสมุทรแอตแลนติก พายุเฮอร์ริเคนทวีความรุนแรงมากขึ้นเป็นครั้งสุดท้ายเป็นพายุเฮอริเคนระดับ 3 ก่อนที่จะอ่อนตัวลงขณะที่เคลื่อนไปทางตะวันออกเฉียงเหนือ เมื่อวันที่ 26 ตุลาคมวิลมาได้อ่อนกำลังเป็นพายุไซโคลนทางตะวันออกเฉียงใต้ของรัฐโนวาสโกเชีย ประเทศแคนาดา

เฮอร์ริเคนวิลมาขึ้นฝั่งหลายแห่ง โดยสร้างความเสียหายมากที่สุดในบริเวณคาบสมุทรยูกาตันของเม็กซิโก, คิวบาและในรัฐฟลอริดาของประเทศสหรัฐอเมริกา มีผู้เสียชีวิตอย่างน้อย 62 รายและได้รับความเสียหายถึง 27.4 พันล้านเหรียญสหรัฐ ซึ่งเกิดขึ้นในสหรัฐอเมริกา 19 พันล้านเหรียญสหรัฐ หลังจากเฮอร์ริเคนวิลมาขึ้นฝั่งที่สหรัฐ พายุเฮอริเคนขนาดใหญ่ก็ไม่ได้ขึ้นฝั่งในสหรัฐอเมริกาอีก จนกระทั่งเฮอร์ริเคนฮาร์วีย์ขึ้นฝั่งที่แผ่นดินทางตอนใต้ของรัฐเท็กซัสเมื่อวันที่ 26 สิงหาคม 2560 เป็นเวลาประมาณ 11 ปี 10 เดือนให้หลัง ในช่วงเวลานี้เฮอริเคนในมหาสมุทรแอตแลนติกที่สำคัญเกิดขึ้นบ่อยครั้ง สูงกว่าค่าเฉลี่ยเล็กน้อย พายุเหล่านั้นไม่ได้ขึ้นฝั่งที่สหรัฐอเมริกา นอกจากนี้หลังจากเฮอร์ริเคนวิลมาไม่มีพายุเฮอร์ริเคนใดโจมตีรัฐฟลอริดา จนกระทั่งเฮอร์ริเคนเฮอร์มินขึ้นฝั่งในอีก 11 ปีต่อมาในปี 2559 และไม่มีพายุเฮอริเคนขนาดใหญ่ใด ๆ ขึ้นฝั่งที่ฟลอริดาจนกระทั่งเกือบ 12 ปีต่อมาเมื่อพายุเฮอริเคนเออร์มา ขึ้นฝั่งในต้นเดือนกันยายน 2560

## อ้างอิง
หมวดหมู่:พายุหมุนเขตร้อนระดับ 5
หมวดหมู่:พายุหมุนเขตร้อน
หมวดหมู่:พายุเฮอริเคน
หมวดหมู่:ภัยธรรมชาติในปี พ.ศ. 2548
ยศทหารบรูไน

ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของ กองทัพบรูไน ตั้งแต่ ค.ศ. 1963 โครงสร้างลำดับชั้นยศ อ้างอิงแบบธรรมเนียมทหารจากสหราชอาณาจักร. การเรียกขานชั้นยศ ได้รับอิทธิพลจากภาษามลายูของมาเลเซียเป็นหลัก

## สัญญาบัตร
### ทหารบก

### ทหารเรือ

### ทหารอากาศ

### ตำรวจ

## นายทหารประทวนบรูใน

เดี๋ยวจะมีการแก้

## ดูเพิ่ม
* การเปรียบเทียบยศทหารของสหราชอาณาจักร
* การเปรียบเทียบยศทหารของเครือจักรภพแห่งประชาชาติ

## อ้างอิง
### เชิงอรรถ

### บรรณานุกรม

## แหล่งข้อมูลอื่น
* ยศทหาร และ กำลังกึ่งทหารบรูไน.

บรูไน
หมวดหมู่:กองทัพบรูไน
แบร์เนอร์โอเบอร์ลันท์

thumb|300px|เขาโอเบอร์ชไตน์แบร์คในแบร์เนอร์โอเบอร์ลันท์

**แบร์เนอร์โอเบอร์ลันท์** () หมายถึงพื้นที่สูงในรัฐแบร์น ประเทศสวิตเซอร์แลนด์ ตั้งอยู่บริเวณพรมแดนด้านทิศใต้ของรัฐติดกับเทือกเขาแอลป์ นอกจากนี้ แบร์เนอร์โอเบอร์ลันท์ยังเป็นหนึ่งในห้าเขตปกครองส่วนภูมิภาคของรัฐแบร์น เป็นที่ตั้งของสถานที่ท่องเที่ยวยอดนิยมหลายแห่งของประเทศ อาทิ ยุงเฟราย็อค, คันเดอร์ชเตค, กรินเดิลวัลท์, ไคลเนอไชเด็ค, คชตาท

## แหล่งข้อมูลอื่น
*Guide to climb the Abeni Flue - Oberland
*Details about transport and sightseeing for visitors to the Berner Oberland
*A large collection of landscape photos taken in the Berner Oberland

หมวดหมู่:แบร์เนอร์โอเบอร์ลันท์
น้ำตกไรเชินบัค

thumb|right|น้ำตกไรเชินบัค

**น้ำตกไรเชินบัค** () เป็นน้ำตกเจ็ดชั้นบนธารรือเชินบัคในพื้นที่แบร์เนอร์โอเบอร์ลันท์ของประเทศสวิตเซอร์แลนด์ มีความสูงทั้งหมดรวม 250 เมตร น้ำตกชั้นบนส่วนที่ความสูง 110 เมตรมีชื่อว่า **น้ำตกไรเชินบัคใหญ่** () ถือเป็นหนึ่งในน้ำตกที่ใหญ่และสูงที่สุดในเทือกเขาแอลป์ และเป็นหนึ่งในน้ำตกที่สูงที่สุดสี่สิบแห่งของสวิตเซอร์แลนด์

เซอร์อาร์เธอร์ โคนัน ดอยล์ รู้สึกประทับใจน้ำตกแห่งนี้มากจนนำไปเป็นฉากไคล์แมกซ์ในวรรณกรรมอมตะของเขาเรื่อง *[[เชอร์ล็อก โฮมส์]]* ในตอนที่โฮมส์ต่อสู้เพียงลำพังกับศาสตราจารย์เจมส์ มอริอาร์ตี ตัวร้ายของเรื่อง จนตัวตาย บริเวณน้ำตกมีป้ายที่จารึกสามภาษาไว้ว่า "ณ สถานที่น่ากลัวแห่งนี้ เชอร์ล็อก โฮมส์ ได้กำราบศาสตราจารย์เจมส์ มอริอาร์ตี เมื่อวันที่ 4 พฤษภาคม ค.ศ. 1892"

## อ้างอิง

ไรเชินบัค
หมวดหมู่:แบร์เนอร์โอเบอร์ลันท์
รูเฌ ตูร์เร็น

**รูเฌ ตูร์เร็น อี รามิโอ** (; เกิดวันที่ 19 กรกฎาคม พ.ศ. 2522) เป็นนักการเมืองและนักวางผังเมืองจากแคว้นกาตาลุญญา ประเทศสเปน เขาเคยดำรงตำแหน่งนายกเทศมนตรีเทศบาลซาร์ริอาดาแตร์ในจังหวัดฌิโรนา และดำรงตำแหน่งประธานสภานิติบัญญัติกาตาลุญญามาตั้งแต่เดือนมกราคม พ.ศ. 2561

## อ้างอิง

หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:นักการเมืองกาตาลา
หมวดหมู่:ประธานสภานิติบัญญัติกาตาลุญญา
อีเอฟแอลลีกทู ฤดูกาล 2019–20

**อีเอฟแอลลีกทู ฤดูกาล 2019–20** (หรือเรียกว่า **สกายเบตลีกทู** ด้วยเหตุผลด้านผู้สนับสนุน) เป็นการแข่งขันฟุตบอลลีกทู ฤดูกาลที่ 16 ของลีกภายใต้ชื่อปัจจุบันและในฤดูกาลที่ 28 ภายใต้รูปแบบการแบ่งลีกปัจจุบัน.

## การเปลี่ยนแปลงทีม
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2018–19.

## ทีม

### ทีมและชุดแข่งขัน

* 1 According to current revision of List of current Premier League and English Football League managers.

## เปลี่ยนผู้จัดการทีม

## ตารางคะแนน

## รอบเพลย์ออฟ

## ผลการแข่งขัน

## ผู้ทำประตูสูงสุด

### แฮท-ทริคส์

## หมายเหตุ

## อ้างอิง


หมวดหมู่:อีเอฟแอลลีกทู
1
โจลีน มารี

**โจลีน มารี** (; 15 อาจ ค.ศ. 1996 —) เป็นผู้ได้รับตำแหน่ง ปูเตอรีอินโดเนซียาลิงกูนงัน และเป็นตัวแทนของอินโดนีเซียเข้าร่วมประกวด นางงามนานาชาติ 2019 เธอมีเชื้อสายอเมริกัน-อินโดนีเซีย-ดัตช์ เธอเป็นผู้ประกวดนางงามนานาชาติที่มีชื่อเสียงที่สุด.

หมวดหมู่:นางงามอินโดนีเซีย
หมวดหมู่:ผู้ชนะการประกวดนางงาม
หมวดหมู่:นักแสดงอินโดนีเซีย
หมวดหมู่:นางแบบอินโดนีเซีย
หมวดหมู่:บุคคลจากแซนตาแอนา
หมวดหมู่:ชาวอินโดนีเซียเชื้อสายอเมริกัน
หมวดหมู่:ชาวอินโดนีเซียเชื้อสายดัตช์
หมวดหมู่:ชาวมินาฮาซา
หมวดหมู่:คริสต์ศาสนิกชนชาวอินโดนีเซีย
หมวดหมู่:บุคคลจากจาการ์ตา
สงครามเกมไพ่

***สงครามเกมไพ่*** หรือ ***ดูเอลมาสเตอร์*** (; ) เป็นสื่อแฟรนไชส์ซึ่งประกอบด้วย มังงะ, อนิเมะ, เกมการ์ดสะสม และ วิดีโอเกม ในประเทศญี่ปุ่น

## ตัวละคร

## สื่อ
### มังงะ
#### เล่ม

### อนิเมะ

#### ภาพรวม

### เทรดดิงการ์ดเกม

## อ้างอิง

## แหล่งข้อมูลอื่น
* 
*

หมวดหมู่:การ์ตูนญี่ปุ่น
หมวดหมู่:มังงะที่ตีพิมพ์ในปี พ.ศ. 2553
หมวดหมู่:มังงะที่ตีพิมพ์ในปี พ.ศ. 2567
หมวดหมู่:อนิเมะโอเอ็นเอในปี พ.ศ. 2567
หมวดหมู่:การ์ตูนญี่ปุ่นแนวโชเน็ง‎
หมวดหมู่:เกมไพ่ในอนิเมะและมังงะ
หมวดหมู่:ทูนามิ
หมวดหมู่:สตูดิโอฮิบาริ
หมวดหมู่:แฟรนไชส์ของโชงากูกัง
หมวดหมู่:รายการโทรทัศน์ของทีวีโตเกียว
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2545
จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดปราจีนบุรี]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตจะมีสมาชิกสภาผู้แทนราษฎรเขตละ 1 คน

## ภาพรวม
### แบ่งตามพรรค

### เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554

#### เทียบคะแนนจากการเลือกตั้งแบบบัญชีรายชื่อ พ.ศ. 2554

#### เทียบคะแนนจากการเลือกตั้งแบบแบ่งเขต พ.ศ. 2554

### แบ่งตามเขต

## ผลการเลือกตั้ง

### เขต 1
เขตเลือกตั้งที่ 1 ประกอบด้วย อำเภอเมืองปราจีนบุรี อำเภอบ้านสร้างและอำเภอศรีมโหสถ

### เขต 2
เขตเลือกตั้งที่ 2 ประกอบด้วย อำเภอศรีมหาโพธิ อำเภอประจันตคามและอำเภอกบินทร์บุรี (เฉพาะตำบลลาดตะเคียน ตำบลหาดนางแก้ว ตำบลวังดาล ตำบลนนทรี และตำบลนาแขม)

### เขต 3
เขตเลือกตั้งที่ 3 ประกอบด้วย อำเภอนาดีและอำเภอกบินทร์บุรี (ยกเว้นตำบลลาดตะเคียน ตำบลหาดนางแก้ว ตำบลวังดาล ตำบลนนทรี และตำบลนาแขม)

## ดูเพิ่ม
* จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## แหล่งข้อมูลอื่น
*สำนักงานคณะกรรมการการเลือกตั้งประจำจังหวัดปราจีนบุรี
* รายชื่อผู้สมัครรับเลือกตั้งสมาชิกสภาผู้แทนราษฎร แบบแบ่งเขตเลือกตั้ง
* สถิติคะแนนของผู้สมัครและพรรคการเมือง และวิธีการคำนวณหาจำนวน ส.ส. การเลือกตั้ง ส.ส. 24 มีนาคม 2562 

ปราจีนบุรี
หมวดหมู่:การเลือกตั้งในจังหวัดปราจีนบุรี
ท่าอากาศยานนานาชาติเป่ย์จิงต้าซิง

thumb|เคาน์เตอร์เช็กอินของสายการบินไชน่าอีสเทิร์นแอร์ไลน์

**ท่าอากาศยานนานาชาติเป่ย์จิงต้าซิง**  เป็นหนึ่งในสองท่าอากาศยานนานาชาติที่ให้บริการในปักกิ่ง เมืองหลวงของจีน (อีกแห่งคือท่าอากาศยานนานาชาติกรุงปักกิ่งซึ่งมีผู้โดยสารหนาแน่นกว่า)

ท่าอากาศยานตั้งอยู่บริเวณรอยต่อระหว่างปักกิ่งและหลางฟาง มณฑลเหอเป่ย์ ได้รับฉายาว่า “ปลาดาว” ก่อสร้างแล้วเสร็จเมื่อวันที่ 30 มิถุนายน ค.ศ. 2019 และเริ่มเปิดดำเนินงานเมื่อวันที่ 26 กันยายน ค.ศ. 2019 ท่าอากาศยานครอบคลุมพื้นที่ 2,679 เฮกตาร์ (6,620 เอเคอร์) มีทางวิ่งพลเรือน 4 ทาง และทางวิ่งทหาร 1 ทาง

ท่าอากาศยานอยู่ห่างจากจัตุรัสเทียนอันเหมินไปทางใต้  ห่างจากใจกลางเมืองหลางฟางไปทางตะวันตก  ห่างจากเขตใหม่สงอันไปทางตะวันออกเฉียงเหนือ  และห่างจากท่าอากาศยานนานาชาติกรุงปักกิ่งไปทางใต้  ให้บริการพื้นที่จิง-จิน-จี (ปักกิ่ง เทียนจิน และเหอเป่ย์) เป็นศูนย์กลางการบินของสายการบินในเครือสกายทีมและสมาชิกบางส่วนของวันเวิลด์ ขณะที่ไห่หนานแอร์ไลน์และสมาชิกส่วนใหญ่ของสตาร์อัลไลแอนซ์ยังคงใช้ท่าอากาศยานนานาชาติกรุงปักกิ่ง

หลังการก่อสร้างเกือบห้าปี โครงการมูลค่า 80,000 ล้านเหรินหมินปี้ (11,400 ล้านดอลลาร์สหรัฐ) มีอาคารผู้โดยสารขนาด  ซึ่งเป็นอาคารผู้โดยสารสนามบินแบบอาคารเดี่ยวที่ใหญ่ที่สุดในโลก และตั้งอยู่บนพื้นที่  ท่าอากาศยานได้รับรางวัลด้านมาตรการสุขอนามัยยอดเยี่ยม และรางวัลยอดเยี่ยมตามขนาดและภูมิภาคในปี ค.ศ. 2020 รวมถึงสองรางวัลดังกล่าวและรางวัล Voice of the Customer ในปี ค.ศ. 2021 จากสภาท่าอากาศยานระหว่างประเทศ

## อ้างอิง

เป่ย์จิงต้าซิง
หมวดหมู่:สิ่งก่อสร้างในปักกิ่ง
หมวดหมู่:ท่าอากาศยานที่ก่อตั้งในปี พ.ศ. 2562
เพนไนนส์

300px|thumb|upright=1.2|แผนที่แสดงแนวเพนไนนส์

**เพนไนนส์** () เป็นทิวเขาและเนินเขาในประเทศอังกฤษ ซึ่งแยกภูมิภาคนอร์ทเวสต์อิงแลนด์ออกจากภูมิภาคยอร์กเชอร์และฮัมเบอร์และนอร์ทอีสต์อิงแลนด์ มักถูกเรียกว่าเป็น "กระดูกสันหลังของอังกฤษ"พื้นที่แห่งนี้ได้รับการกล่าวขานว่าเป็นหนึ่งในพื้นที่ที่มีทัศนียภาพงดงามที่สุดของสหราชอาณาจักร บริเวณตอนเหนือของภูมิภาคนี้ได้รับการขึ้นทะเบียนเป็นเขตธรรมชาติงดงามดีเด่น (Area of Outstanding Natural Beauty) ภูมิภาคนี้ยังเป็นที่ตั้งของเส้นทางเดินเท้าเพนไนน์ (Pennine Way) ซึ่งมีความยาวประมาณ 429 กิโลเมตร ถือเป็นเส้นทางเดินเท้าที่เก่าแก่ที่สุดในเกาะบริเตน

## อ้างอิง

## แหล่งข้อมูลอื่น

* The Pennine Edge Forest Network 
* Pennine Prospects 
* 

หมวดหมู่:ภูมิศาสตร์อังกฤษ
หมวดหมู่:ทิวเขาในทวีปยุโรป
งุยเต็งก๊ก

**เว่ย์ ติ้งกั๋ว** () สำเนียงแต้จิ๋วคือ งุยเต็งก๊ก เป็นตัวละครสมมุติจากซ้องกั๋ง มีฉายาว่า **ขุนพลอัคนีศักดิ์สิทธิ์** (จีน : 神火將 / อังกฤษ : General of Holy Fire) เป็นผู้กล้าลำดับที่ 45 แห่ง 108 ดาวแห่งโชคชะตา และเป็นคนที่ 9 ในตำแหน่ง 72 สหายดิน มีความชำนาญในการโจมตีด้วยไฟ เป็นเพื่อนกับซ่านถิงกุย ในยามออกรบเขาใส่ชุดเกราะสีแดงและหมวกเหล็กติดขนนกสีแดง เขาขี่ม้าสีแดง อาวุธของเขาคือกระบี่และธนู

เมื่อคราวที่กวนเซิ่งนำพลพรรคเหลียงซานบุกเมืองเล่งจิว เขากับซ่านถิงกุยร่วมกันวางค่ายกลจับเป็นซวนจ้านและห่าวซือเหวิน แต่หลังจากที่ซ่านถิงกุยถูกกวนเซิ่งจับตัวไป เขาก็เข้ารบกับกวนเซิ่งที่นอกเมือง แต่ด้วยแผนของกวนเซิ่งทำให้เมืองถูกตีแตก เขาไม่อยากเข้ากับเหลียงซานจึงตัดสินใจที่จะสู้ตาย ซ่านถิงกุยได้ทำการเกลี้ยกล่อม จนในที่สุดเขาก็ตัดสินใจที่จะเข้าร่วมด้วย

ในการปราบกบฏฟางล่า เขากับซ่านถิงกุยเข้าร่วมในสังกัดหลูจุ้นอี้ และในการรบครั้งสุดท้ายของเขา เขาได้นำทหารเข้าบุกเมืองในขณะที่ประตูเมืองเปิดอยู่ แต่เผลอตกไปในหลุมม้าและเสียชีวิตในที่รบพร้อมกับซ่านถิงกุย

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
บุญสิงห์ วรินทร์รักษ์

**บุญสิงห์ วรินทร์รักษ์** (เกิด 17 ตุลาคม พ.ศ. 2495) เป็นนักการเมืองชาวไทย เป็นที่ปรึกษารัฐมนตรีว่าการกระทรวงศึกษาธิการ และอดีตรัฐมนตรีว่าการกระทรวงเกษตรและสหกรณ์ (นฤมล ภิญโญสินวัฒน์) อดีตกรรมการบริหารพรรคพลังประชารัฐ อดีตสมาชิกสภาผู้แทนราษฎร แบบบัญชีรายชื่อ อดีตนายทะเบียนสมาชิกพรรคเศรษฐกิจไทยอดีตนายทะเบียนสมาชิกพรรคพลังประชารัฐ

## ประวัติ
บุญสิงห์ เกิดเมื่อวันที่ 17 ตุลาคม พ.ศ. 2495 เป็นบุตรของนายเย็กเลียง นางฟุงฮวย แซ่หลิม 

สำเร็จการศึกษาปริญญาโท หลักสูตรรัฐศาสตรมหาบัณฑิต สาขาการเมืองการปกครอง คณะรัฐศาสตร์ จากมหาวิทยาลัยธรรมศาสตร์

## การทำงาน
บุญสิงห์ เคยดำรงตำแหน่งกรรมาธิการวิสามัญพิจารณาร่างพระราชบัญญัติมหาวิทยาลัยพะเยา พ.ศ. 2553 สภาผู้แทนราษฎรไทย และเคยเป็นเลขาธิการสมาคมองค์การบริหารส่วนจังหวัดแห่งประเทศไทย ในปี 2559 - 2561

## งานการเมือง
บุญสิงห์ เริ่มเข้าสู่เส้นทางการเมือง โดยเริ่มจากการเมืองท้องถิ่น ด้วยการเป็นประธานสภาองค์การบริหารส่วนจังหวัดพะเยา ในปี พ.ศ. 2543 – พ.ศ. 2562

ต่อมาได้เข้าสู่การเมืองระดับชาติ ได้ลงสมัครเป็นสมาชิกสภาผู้แทนราษฎรแบบบัญชีรายชื่อ ลำดับที่ 13 ในนามพรรคพลังประชารัฐ และได้รับการเลือกตั้ง ต่อมาถูกขับออกจากพรรคพลังประชารัฐ และย้ายไปสังกัดพรรคเศรษฐกิจไทย ร่วมกับร้อยเอก ธรรมนัส แต่ในที่สุดก็ย้ายกลับมาสังกัดพรรคพลังประชารัฐตามเดิม

ในปี พ.ศ. 2567 เขาย้ายเข้าร่วมสังกัดพรรคกล้าธรรม

### สมาชิกสภาผู้แทนราษฎร
บุญสิงห์ วรินทร์รักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ → พรรคเศรษฐกิจไทย → พรรคพลังประชารัฐ

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:นักการเมืองจากจังหวัดพะเยา
หมวดหมู่:บุคคลจากอำเภอเมืองพะเยา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:ผู้ดำรงตำแหน่งทางการเมืองท้องถิ่นในประเทศไทย
หมวดหมู่:ผู้ดำรงตำแหน่งทางการเมืองในจังหวัดพะเยา
หมวดหมู่:พรรคกิจประชาคม
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคกล้าธรรม
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
โดนาทุส ลันท์กราฟแห่งเฮ็สเซิน

โดนาทุส ลันท์กราฟแห่งเฮ็สเซิน () ประสูติเมื่อวันที่ 17 ตุลาคม ค.ศ. 1966 ณ คีล ประเทศเยอรมนีตะวันตก เป็นพระโอรสใน โมริทซ์ ลันท์กราฟแห่งเฮ็สเซิน และ เจ้าหญิงทาทีอานาแห่งไซน์-วิทเกินชไตน์-แบร์เลอบวร์ค เป็นพระราชปนัดดาใน พระเจ้าวิตโตรีโอ เอมานูเอเลที่ 3 แห่งอิตาลี พระญาติชั้นที่ 2 ใน เจ้าชายวิตตอรีโอ เอมานูเอเล เจ้าชายแห่งเนเปิลส์ โดยทรงสืบเชื้อสายมาจาก สมเด็จพระราชินีนาถวิกตอเรีย ทำให้ทรงมีสิทธิในการสืบราชบัลลังก์อังกฤษ เป็นพระญาติชั้นที่ 3 ใน สมเด็จพระราชินีนาถเอลิซาเบธที่ 2 แห่งสหราชอาณาจักร

## เสกสมรส
โดนาทุส เจ้าชายและลันท์กราฟแห่งเฮ็สเซิน ทรงเสกสมรสกับ เคาน์เตสฟลอเรีย ฟอน ฟาเบอร์-คาสเท็ล เมื่อวันที่ 25 เมษายน ค.ศ. 2003 ในขณะที่พิธีเสกสมรสจัดขึ้นแบบทางการเมื่อวันที่ 17 พฤษภาคม ปีเดียวกัน โดยมีผู้ร่วมงานที่เป็นสมาชิกพระราชวงศ์ อาทิ เจ้าหญิงการอลีน เจ้าหญิงแห่งฮันโนเฟอร์ เจ้าหญิงเบเนดิกเทอแห่งเดนมาร์ก โกลรีอา เจ้าหญิงแห่งทวร์นและทักซิส มีพระยุตรดังนี้
#เจ้าหญิงพอลลีน
#โมริทซ์ เจ้าชายรัชทายาทแห่งเฮ็สเซิน
#เจ้าชายออกัส

## ที่ประทับ

Aerial image of Schloss Fasanerie (view from the west).jpg|Fasanerie Palace near Fulda, Hesse
Schlosshotel-kronberg003.jpg|Schlosshotel Kronberg near Frankfurt, Hesse
Frankfurt Am Main-Hessischer Hof von Suedwesten-20120309.jpg|Grandhotel Hessischer Hof in Frankfurt 
Schloss Wolfsgarten Aerial fg117.jpg|Schloß Wolfsgarten near Frankfurt
Panker 2012a.jpg|Panker Estate

## อ้างอิง
* "Hessen-Prinz heiratet Faber-Castell-Gräfin". Stern. 18 May 2003. Archived from the original on 16 January 2013. Retrieved 17 November 2012.
* Genealogisches Handbuch des Adels; Furstlich Hauser Band XVI. Limburg-an-der-Lahn, Germany: C. A. Starke. 2001. pp. 24–25, 33. ISBN 3-7980-0824-8.
* "Mariage chez les Faber-Castell". PurePeople.com. 28 May 2012. Retrieved 16 November 2012.

หมวดหมู่:ราชวงศ์เฮสส์
กลาเซียร์เอ็คส์เพร็ส

270px|thumb|รถไฟกลาเซียร์เอ็คส์เพร็สผ่านสะพานลันท์วัสเซอร์
[270px|thumb|จุดจอดที่[ช่องเขาโอเบอร์อัลพ์ (2,033 เมตร)]]
**กลาเซียร์เอ็คส์เพร็ส** () เป็นรถไฟท่องเที่ยวเชื่อมระหว่างสองเมืองตากอากาศหลักของสวิตเซอร์แลนด์ ได้แก่ เทศบาลแซร์มัทและเทศบาลซังคท์โมริทซ์ ผ่านเทศบาลอันเดอร์มัท ในเทือกเขาสวิสแอลป์ตอนกลาง แม้จะมีคำว่า "เอ็คส์เพร็ส" แต่รถไฟนี้กลับไม่ใช่รถไฟด่วนในแง่ของความเร็ว กลับกันนั้น เป็นรถไฟที่ต้องใช้ระยะเวลาเดินทางนานถึงแปดชั่วโมง ถือว่าเป็นรถไฟด่วนที่ช้าที่สุดในโลก

เส้นทางของกลาเซียร์เอ็คส์เพร็สมีความยาว 291 กิโลเมตร ผ่านสะพาน 291 แห่งและอุโมงค์ 91 แห่ง การเดินทางจากแซร์มัทจะเริ่มขึ้นบริเวณมัทเทอร์ทาลที่ระดับความสูง 1,606 เมตรเหนือระดับน้ำทะเล และจะผ่านอุโมงค์ฟัวร์คาซึ่งมีความยาวถึง 15.4 กิโลเมตรเพื่อข้ามช่องเขาฟัวร์คาที่ระดับความสูง 1,500 เมตร จากนั้นรถไฟจะจอดชั่วคราวที่ช่องเขาโอเบอร์อัลพ์ที่ความสูง 2,033 เมตร จากนั้นจึงลดระดับลงมายังจุกต่ำสุดของเส้นทางที่เมืองคูร์ที่ความสูง 585 เมตร เมื่อพ้นเมืองคูร์อันเป็นเมืองหลวงของรัฐเกราบึนเดิน รถไฟจะเริ่มไต่ระดับอีกครั้งเพื่อขึ้นไปยังซังคท์โมริทซ์ในหุบเขาด้านทิศใต้

กลาเซียร์เอ็คส์เพร็สเปิดให้บริการเมื่อวันที่ 25 มิถุนายน ค.ศ. 1930 โดยการร่วมทุนระหว่างรัฐเกราบึนเดินกับรัฐวาเลเพื่อส่งเสริมการท่องเที่ยว รถไฟสายนี้ได้รับการตั้งชื่อว่า *กลาเซียร์* ที่สื่อถึงธารน้ำแข็งโรนในช่องเขาฟัวร์คา ขบวนรถแบ่งที่นั่งออกเป็นชั้นหนึ่งและชั้นสอง การซื้อตั๋วแบบจองที่นั่งล่วงหน้าควรทำอย่างน้อยสองเดือนก่อนเดินทาง ในฤดูหนาวจะมีให้บริการเที่ยวละวันจากต้นทางและปลายทาง ส่วนในฤดูอื่นจะมีหลากหลายเที่ยวต่างกันไปตามเส้นทาง

## อ้างอิง

หมวดหมู่:สถานที่ท่องเที่ยวในประเทศสวิตเซอร์แลนด์
สุรัตนา คล่องตระกูล

**สุรัตนา คล่องตระกูล** (ชื่อเล่น: หน่อย, ชื่อจริง: สุรัตนา ข้องตระกูล) เกิดเมื่อวันที่ 21 สิงหาคม พ.ศ. 2506 เป็นนักแสดงชาวไทย ศึกษาที่พาณิชดรุณพิทยาห้วยขวาง เข้าสู่วงการตั้งแต่อายุ 19 ปี ด้วยการเป็นนางแบบโฆษณา ยาสีฟันคอลเกต จากนั้นถูกทาบทามมาแสดงละครหลายเรื่อง สำหรับละครเรื่องแรก คือเรื่อง *แว่วเสียงซอ* ในปี พ.ศ. 2529 รับบทเป็น "อุษา" นางเอกคู่กับ โกวิท วัฒนกุล และต่อมาทางผู้กำกับ รุจน์ รณภพ ได้ให้ทาง คุณแดง สุรางค์ เปรมปรีดิ์ ทาบทามมาแสดงภาพยนตร์ เรื่องไฟเสน่หา รับบทเป็น ภรรยาคู่กับ ยุรนันท์ ภมรมนตรี

## ละครโทรทัศน์

## ภาพยนตร์

## อ้างอิง
* สุรัตนา คล่องตระกูล ที่ ThaiContentDB
* http://www.fivestarproduction.co.th/ไฟเสน่หา/
* https://www.naewna.com/entertain/429670
จูบู๊ (จู อู่)

[thumb|312x312px|จูอู่ วาดโดย [อูตางาวะ คูนิโยชิ|อุตะงาวะ คุนิโยชิ]]
**จูอู่** (จีนตัวเต็ม : 朱武 / อังกฤษ : Zhu Wu) สำเนียงแต้จิ๋วคือ จูบู๊ เป็นตัวละครสมมุติจากซ้องกั๋ง มีฉายาว่า **กุนซือเทวดา** (จีน : 神機軍師 / อังกฤษ : Resourceful Strategist) เป็นผู้กล้าอันดับที่ 37 ของเขาเหลียงซาน และเป็นคนแรกสุดในตำแหน่ง 72 สหายดิน ชำนาญในการตั้งค่ายกล บ้านเกิดของเขาอยู่ที่เขตติงหยวน (定遠 ท.เต็งเอียงคุ้ย) เดิมเป็นหัวหน้าโจรเขาเส้าหัว (少華山 ท.เซียวฮัวซัว) ร่วมกับเฉินต๋าและหยางชุน เมื่อคราวที่เฉินต๋าถูกสื่อจิ้นจับตัวไปในระหว่างที่เข้าปล้นอำเภอหัวอิน (华阴市 ท.ฮัวอิมกุ้ย) เขากับหยางชุนจึงลงจากเขามาเพื่อขอสาบานร่วมเป็นร่วมตายพร้อมกับเฉินต๋าต่อหน้าสื่อจิ้น ทำให้สื่อจิ้นซึ้งใจและได้กลายเป็นเพื่อนกัน

จูอู่เข้าร่วมกับเขาเหลียงซานหลังจากที่ช่วยสื่อจิ้นกับหลู่จื้อเซินให้รอดพ้นจากเงื้อมมือของขุนนางทุจริตคนหนึ่งนาม **เฮ่อไท่โส่ว** (賀太守 ท.ฮอไทซิว) และเขาก็ได้เป็นกุนซือการทหารของเหลียงซาน หลังจากที่ได้รับอภัยโทษจากฮ่องเต้และการรบกับฟางล่า เขากับฟานยุ่ยก็ได้ไปเป็นนักพรตเต๋าและเข้าสำนักของกงซุนเซิ่ง

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
ภาตุฆาต

***ภาตุฆาต*** () เป็นละครโทรทัศน์ไทยแนวดราม่า-แอคชั่น-โรแมนติก เรื่องราวการฟาดฟันของ 2 พี่น้องร่วมสายเลือด ที่มีความรักและอุดมการณ์เป็นเดิมพัน ผลิตโดย เดอะ วัน เอ็นเตอร์ไพรส์ ออกอากาศทางช่องวัน 31 กำกับการแสดงโดย บรรเจิด พุทธโศภิษฐ์ นำแสดงโดย คัทลียา แมคอินทอช, ภรภัทร ศรีขจรเดชา, ศรัณย์ นราประเสริฐกุล, นัตยา ทองเสน, อัญชสา มงคลสมัย, รัดเกล้า อามระดิษ, ทรงสิทธิ์ รุ่งนพคุณศรี

## นักแสดง

## งานสร้าง
*ภาตุฆาต* เป็นละครแนวโศกนาฏกรรมที่เล่าเรื่องราวชีวิต สงคราม และความรักของทหารอากาศ ฉากหลังเกิดขึ้นในปี พ.ศ. 2508–พ.ศ. 2510 ในสมัยที่ยังมีการทำสงคราม ในเวลาถ่ายทำจึงต้องมีการอิงกับกองทัพอากาศอยู่ตลอด เพื่อความสมจริงของเครื่องแบบทหารอากาศให้ออกมาถูกต้องและสมบูรณ์ที่สุด และเทคนิคพิเศษก็เป็นอีกส่วนประกอบที่ทางทีมงานได้ให้ความสำคัญ เรื่องนี้เป็นโปรเจกต์สำหรับสร้างพระเอกรุ่นใหม่ของช่องวัน 31 ซึ่งได้ ตรี ภรภัทร และ เน๋ง ศรัณย์ มารับบทบาทพระเอกของเรื่อง

## คำวิจารณ์
ตรี ภรภัทร และ เน๋ง ศรัณย์ *[[ไทยรัฐ]]* แจ๋วริมจอ วิจารณ์การแสดงของทั้งคู่เล่นได้ "เฉือนขาด" บาดคมสมศักดิ์ศรีลูกผู้ชายลายมือนั้นคือ “ยศ” จริงๆ เพลงขวัญ นัตยา ในบท “หมออ้อม” ผู้ตกอยู่ในวงล้อมของการชิงรักหักภาตุฆาตของ “ศศิน” และ “รวิศ” เธอก้าวมาได้ไกลมากจากบทเดียงสาเดิม ๆ งานเขียนบทของศกุนกานต์ - ณิชาภัทร กอดคอสามัคคีสมานฉันท์ไปด้วยกันกับการกำกับของ&บรรเจิด พุทธโศภิษฐ์ อย่างคมเข้มดราม่าคลั่กและลงตัวอิ่มเอม กระแสละครภาตุฆาตในตอนจบที่ตัวละครรวิศยอมเสียสละชีวิต ทำให้ตอนนี้ภรภัทรขึ้นแท่นพระเอกขวัญใจคนใหม่ และในตอนจบของภาตุฆาตทำเอาคนดูช็อค เสียน้ำตาจนท่วมจอ แม้ตอนจบจะไม่สมหวังตามสูตรสำเร็จของละครไทย แต่เรื่องราวทุกตัวละครได้ฝากข้อคิดไว้ให้กับคนดู ดังเช่นคำที่ลำเพาได้พูดทิ้งท้ายไว้กับศศิน "ชีวิตคนเรามันมีค่ามาก ต้องใช้เวลาที่เหลืออยู่ทุกวินาทีให้มีคุณค่าที่สุด ให้อภัยตัวเอง ให้อภัยคนอื่น ตั้งหน้าตั้งตาทำหน้าที่ของตัวเองให้ดีที่สุด"

## รางวัลและการเข้าชิง

## อ้างอิง

## แหล่งข้อมูลอื่น
* ปิดฉาก "ภาตุฆาต" ทำแฟนๆ น้ำตาท่วมจอ
* "แหม่ม" ช็อก "ตรี-เน๋ง" เปิดศึกพี่น้องบาดหมาง ใน "ภาตุฆาต"
* "ตรี-เพลงขวัญ" ทำแฟนๆ จิ้นฟินทั่วหน้า จูบหวานกลางป่า ในละคร "ภาตุฆาต"
* หล่อ-งานดีมาก! ชอบแบบนี้! ตรี – เน๋ง พระเอกฮอต จากภาตุฆาต
* เรื่องย่อ ภาตุฆาต : MGR Online

หมวดหมู่:ละครโทรทัศน์ไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ภาษาไทย
N1 (จรวด)

**N1** (จาก *Raketa-nositel*, "จรวดบรรทุก"), หรือ **[[Н|Н]]1** (จาก *Ракета-носитель*) ในภาษารัสเซีย เป็น super heavy-lift launch vehicle มีจุดมุ่งหมายเพื่อขนส่งน้ำหนักบรรทุกไปเกินกว่าวงโคจรต่ำของโลก. N1 ของโซเวียตเป็นคู่เหมือนกับจรวด แซตเทิร์น 5 ของอเมริกันและมีจุดประสงค์ที่จะทำให้มนุษย์สามารถเดินทางไปยังดวงจันทร์ของโลกและไกลกว่านั้น โดยเริ่มมีการวิจัยตั้งแต่ปี 1959 ส่วนแรกของมันยังคงเป็นส่วนของจรวดที่มีพละกำลังมากที่สุดเท่าที่เคยสร้างมา แต่ว่าจรวด N1 ทั้งหมดสี่ลำที่เคยถูกปล่อยนั้น ส่วนแรกได้ทำงานล้มเหลว

N1-L3 ถูกออกแบบมาเพื่อแข่งขันกับโครงการอะพอลโล ของสหรัฐอเมริกาเพื่อลงจอดบนดวงจันทร์โดยใช้วิธีการนัดพบในวงโคจรดวงจันทร์ที่คล้ายกัน  N1 พื้นฐานมีสามส่วนซึ่งจะบรรทุก L3 กับนักบินอวกาศสองคนขึ้นสู่วงโคจรโลกต่ำของโลก  L3 มีส่วนหนึ่งที่ใช้สำหรับการจุดระเบิดเพื่อตั้งวงโคจรสู่ดวงจันทร์  อีกส่วนใช้สำหรับการแก้ไขวงโคจรระหว่างทาง การเข้าสู่วงโคจรดวงจันทร์ และใช้ในการลดความสูงลงสู่ดวงจันทร์ในช่วงแรก  ยานลงจอดอวกาศนักบินเดียว Lk  และยานโคจรดวงจันทร์นักบินคู่ Soyuz 7K-LOK จะกลับสู่โลก

N1-L3 ได้รับงบประมาณต่ำและรีบเร่งในเริ่มต้นพัฒนาตั้งแต่เดือนตุลาคม 1965 เกือบสี่ปีหลังจาก แซตเทิร์น 5 โครงการนี้หยุดชะงักจากการเสียชีวิตของหัวหน้านักออกแบบของเซียร์เกย์ โคโรเลฟในปี 1966 ความพยายามในยิงจรวด N1 ทั้งสี่ครั้งล้มเหลว  ด้วยความพยายามครั้งที่สองส่งผลให้ยานพาหนะกระแทกกลับเข้าสู่แท่นยิงจรวดไม่นานหลังจากการปล่อยตัวและส่งผลให้เกิดหนึ่งในการระเบิดที่ไม่ใช่นิวเคลียร์ที่ใหญ่ที่สุดในประวัติศาสตร์ของมนุษย์  โครงการ N1 ถูกระงับในปี 1974 และยกเลิกอย่างเป็นทางการในปี 1976 รายละเอียดทั้งหมดของโครงการของโซเวียตเพื่อส่งมนุษย์ไปดวงจันทร์ ถูกเก็บเป็นความลับจนกระทั่งสหภาพโซเวียตใกล้จะล่มสลายในปี 1989

## อ้างอิง
ดาบมังกรหยก (ละครโทรทัศน์ พ.ศ. 2562)

**ดาบมังกรหยก** () เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง **[[มังกรหยก ภาค 3 ตอน กระบี่อิงฟ้า ดาบฆ่ามังกร]]** เวอร์ชันล่าสุด ออกอากาศทางช่อง Tencent video ในประเทศจีน ส่วนในประเทศไทย ออกอากาศทางช่อง 9 นำแสดงโดย โจเซฟ เจิง, เฉิน อวี้ฉี, จู ซวี่ตัน

## เนื้อเรื่อง
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล

## นักแสดงนำ
* โจเซฟ เจิง รับบท เตียบ่อกี้ (จางอู๋จี้)
* เฉิน อวี้ฉี รับบท เตี๋ยเมี่ยง (จ้าวหมิ่น)
* จู ซวี่ตัน รับบท จิวจี้เยียก (โจวจื่อรั่ว)
* เฉาซีเยวี่ย รับบท ตูยี้, ฮึงลี้
* สวีหย่าถิง รับบท เสี่ยวเจียว (เสี่ยวเจา)
* หวัง เต๋อซุน รับบท เตียซำฮง (จางซันฟง)
* โจว ไห่เม่ย์ รับบท มิกจ้อซือไท่ (แม่ชีมิกจ้อ)
* หลี่ ตงเสวีย รับบท เตียชุ่ยซัว (จางชุ่ยซาน)

## เรตติ้ง
บันทึกการรับชมข้ามแพลตฟอร์ม ทั้งหมด&nbsp;ของ ละครเรื่องนี้ทางช่องหลัก TVB&nbsp;Jade และmyTV SUPER&nbsp;เรตติ้งเฉลี่ยในช่วง 1 สัปดาห์ (จันทร์-ศุกร์) ทั้งหมด 10 สัปดาห์

* สรุป ได้เรตติ้งเฉลี่ยต่อตอนในฮ่องกง 27 จุด
ทำลายเรตติ้ง มังกรหยก 2017 เวอร์ชัน หลี่ อี้ถง

## อ้างอิง

## แหล่งข้อมูลอื่น
* 
* 
* '''ดาบมังกรหยก''' ที่เว็บไซต์ *programme.tvb.com*
* '''ดาบมังกรหยก''' ที่เว็บไซต์ *encoretvb.com*

หมวดหมู่:ละครโทรทัศน์ภาษาจีน
หมวดหมู่:รายการโทรทัศน์ช่อง 9 เอ็มคอตเอชดี
หมวดหมู่:ละครโทรทัศน์จีนในปี พ.ศ. 2562
หมวดหมู่:ละครโทรทัศน์แนวกำลังภายในจีน
หมวดหมู่:เว็บซีรีส์จีน
หมวดหมู่:เว็บซีรีส์จีนในปี พ.ศ. 2562
จอห์น บี. กูดอีนาฟ

**จอห์น บานนิสเตอร์ กูดอีนาฟ** (; 25 กรกฎาคม 1922 – 25 มิถุนายน 2023) เป็นนักฟิสิกส์และนักวิทยาศาสตร์ด้านวัสดุชาวอเมริกัน เขาเป็นศาสตราจารย์ที่มหาวิทยาลัยเท็กซัสที่ออสติน เขามีส่วนสำคัญในการพัฒนาแบตเตอรี่ลิเธียมไอออน โดยเฉพาะอย่างยิ่งเขามีส่วนร่วมในการค้นพบวัสดุแคโทดที่สำคัญที่สุด ในปี 2019 ขณะที่เขาอายุ 97 ปี เขาได้รับรางวัลโนเบลสาขาเคมีร่วมกับ เอ็ม. สแตนลีย์ วิตติงแฮม และ อากิระ โยชิโนะ ทำให้เขาเป็นบุคคลที่มีอายุมากที่สุดที่ได้รับรางวัลโนเบล โดยพิธีมอบรางวัลมีขึ้นในวันที่ 10 ธันวาคม 2019

กูดอีนาฟเกิดที่เยนา ประเทศเยอรมนี โดยมีพ่อแม่เป็นชาวอเมริกัน ระหว่างและหลังจบการศึกษาจากมหาวิทยาลัยเยล กูดอีนาฟดำรงตำแหน่งเป็นนักอุตุนิยมวิทยาสำหรับทหารสหรัฐในสงครามโลกครั้งที่สอง เขารับปริญญาเอกในสาขาฟิสิกส์ที่มหาวิทยาลัยชิคาโก และเป็นนักวิจัยที่ MIT Lincoln Laboratory และต่อมาเป็นหัวหน้าห้องปฏิบัติการเคมีอนินทรีย์ที่มหาวิทยาลัยออกซฟอร์ด ตั้งแต่ปี 1986 เขาได้รับตำแหน่งศาสตราจารย์ในคณะวิศวกรรมศาสตร์ที่มหาวิทยาลัยเท็กซัส

## อ้างอิง

หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวอเมริกันผู้ได้รับรางวัลโนเบล
หมวดหมู่:บุคคลจากสถาบันเทคโนโลยีแมสซาชูเซตส์
หมวดหมู่:บุคคลจากเยนา
หมวดหมู่:ชาวอเมริกันเชื้อสายเยอรมัน
หมวดหมู่:นักเคมีชาวอเมริกัน
หมวดหมู่:บุคคลจากมหาวิทยาลัยออกซฟอร์ด
หมวดหมู่:บุคคลจากมหาวิทยาลัยเทกซัส ออสติน
หมวดหมู่:ศิษย์เก่าจากมหาวิทยาลัยเยล
หมวดหมู่:ศิษย์เก่าจากมหาวิทยาลัยชิคาโก
หมวดหมู่:ชาวอเมริกันที่มีอายุเกิน 100 ปี
การ์มา ฟูร์กาเด็ลย์

**มาริอา การ์มา ฟูร์กาเด็ลย์ อี ยูอิส** (; เกิดวันที่ 29 พฤษภาคม พ.ศ. 2498) เป็นนักภาษากาตาลา นักเคลื่อนไหว และนักการเมืองจากแคว้นกาตาลุญญา ประเทศสเปน เธอเคยเป็นประธานสภานิติบัญญัติกาตาลุญญาเช่นเดียวกับครูโรงเรียนมัธยมศึกษาแห่งหนึ่ง และเป็นที่รู้จักจากการเคลื่อนไหวเพื่อเอกราชกาตาลุญญา

ฟูร์กาเด็ลย์มีส่วนร่วมในองค์การนอกภาครัฐที่สนับสนุนภาษา วัฒนธรรม และเอกราชของกาตาลุญญาหลายองค์การ โดยเป็นหนึ่งในผู้ก่อตั้งเวทีเพื่อภาษากาตาลา เป็นกรรมการบริหารอ็อมนิอุมกุลตูรัลสาขาซาบาเด็ลย์ และเป็นประธานสมัชชาแห่งชาติกาตาลุญญาตั้งแต่เริ่มก่อตั้งจนถึงเดือนพฤษภาคม พ.ศ. 2558

ในเดือนกันยายน พ.ศ. 2558 ฟูร์กาเด็ลย์ได้รับเลือกตั้งเข้าสู่สภานิติบัญญัติกาตาลุญญาในฐานะส่วนหนึ่งของพันธมิตรเลือกตั้งฌุนส์ปัลซี จากนั้นในเดือนตุลาคม ปีเดียวกัน เธอได้รับเลือกตั้งเป็นประธานสภาและดำรงตำแหน่งนี้จนถึงเดือนมกราคม พ.ศ. 2561 ตั้งแต่เดือนมีนาคม ปีเดียวกัน เธอถูกคุมขังก่อนการพิจารณาคดีในข้อหากบฏเนื่องจากเหตุการณ์เกี่ยวกับการลงประชามติและการประกาศเอกราชกาตาลุญญา จนกระทั่งใน พ.ศ. 2562 เธอถูกศาลสูงสุดสเปนพิพากษาว่ามีความผิดฐานปลุกปั่นให้ขัดขืนอำนาจปกครอง ต้องโทษจำคุกและถูกเพิกถอนสิทธิ์ในการดำรงตำแหน่งสาธารณะเป็นเวลา 11 ปี 6 เดือน

## อ้างอิง

หมวดหมู่:บุคคลที่เกิดในปี พ.ศ. 2498
หมวดหมู่:บุคคลที่ยังมีชีวิตอยู่
หมวดหมู่:นักการเมืองกาตาลา
หมวดหมู่:ประธานสภานิติบัญญัติกาตาลุญญา
อูริอ็อล ฌุงเกรัส

**อูริอ็อล ฌุงเกรัส อี บิอัส** (; เกิดวันที่ 11 เมษายน พ.ศ. 2512) เป็นอดีตนักการเมือง นักประวัติศาสตร์ และนักวิชาการจากแคว้นกาตาลุญญา ประเทศสเปน เขาดำรงตำแหน่งรองประธานฌานาราลิตัตดากาตาลุญญา (ทบวงการปกครองของแคว้น) ตั้งแต่เดือนมกราคม พ.ศ. 2559 จนกระทั่งถูกรัฐบาลสเปนปลดออกจากตำแหน่งในเดือนตุลาคม พ.ศ. 2560 เนื่องจากเหตุการณ์ที่เกี่ยวข้องกับการลงประชามติและการประกาศเอกราชกาตาลุญญา

ฌุงเกรัสเกิดใน ค.ศ. 1969 ในบาร์เซโลนา และเติบโตขึ้นมาในเขตเทศบาลซัมบิแซ็นซ์ดัลซอร์ส หลังสำเร็จการศึกษาจากมหาวิทยาลัยอิสระแห่งบาร์เซโลนา เขาได้สอนวิชาประวัติศาสตร์ที่มหาวิทยาลัยแห่งนั้น ในฐานะผู้สนับสนุนเอกราชกาตาลุญญา ฌุงเกรัสเข้าร่วมพรรคฝ่ายซ้ายสาธารณรัฐนิยมแห่งกาตาลุญญาใน พ.ศ. 2553 (สามปีก่อนหน้านี้เขาได้รับเลือกตั้งเป็นสมาชิกสภาเทศบาลซัมบิแซ็นซ์ดัลซอร์สอยู่ก่อนแล้ว) และได้ขึ้นดำรงตำแหน่งนายกเทศมนตรีใน พ.ศ. 2554 ในช่วงเวลาเดียวกัน เขาได้รับเลือกตั้งเข้าสู่รัฐสภายุโรปใน พ.ศ. 2552 และดำรงตำแหน่งนี้จนถึงเดือนมกราคม พ.ศ. 2555 ต่อมาในปลายปีเดียวกัน เขาได้รับเลือกตั้งเป็นสมาชิกสภานิติบัญญัติกาตาลุญญาจากจังหวัดบาร์เซโลนา และในเดือนมกราคม พ.ศ. 2559 หลังการบรรลุข้อตกลงระหว่างพันธมิตรเพื่อการเลือกตั้งฌุนส์ปัลซี (ซึ่งพรรคของเขาเข้าร่วมด้วย) กับพรรคเอกภาพประชาชน ฌุงเกรัสก็ได้รับการแต่งตั้งเป็นรองประธานฌานาราลิตัตดากาตาลุญญา

เมื่อวันที่ 1 ตุลาคม พ.ศ. 2560 มีการลงประชามติว่าด้วยเอกราชในกาตาลุญญาแม้ศาลรัฐธรรมนูญจะวินิจฉัยว่าเป็นการละเมิดรัฐธรรมนูญสเปน ปรากฏว่าผู้ออกเสียงร้อยละ 92 เห็นชอบให้กาตาลุญญาเป็นรัฐเอกราช แต่มีผู้ไปใช้สิทธิ์ออกเสียงเพียงร้อยละ 43 เจ้าหน้าที่ฝ่ายบริหารแคว้นกาตาลุญญาแย้งว่าจำนวนผู้ใช้สิทธิ์จะสูงกว่านี้หากตำรวจสเปนและกาตาลุญญาไม่เข้าไปขัดขวางการลงประชามติ ในอีกด้านหนึ่ง ผู้มีสิทธิ์ออกเสียงหลายคนที่ไม่สนับสนุนเอกราชกาตาลุญญาก็ไม่ได้ไปใช้สิทธิ์ เนื่องจากบรรดาพรรคการเมืองตามรัฐธรรมนูญได้ขอให้ประชาชนไม่เข้าร่วมในสิ่งที่พวกเขาเห็นว่าเป็นการลงประชามติที่ผิดกฎหมาย

สมาชิกสภานิติบัญญัติกาตาลุญญาประกาศเอกราชเมื่อวันที่ 27 ตุลาคม พ.ศ. 2560 ส่งผลให้รัฐบาลสเปนใช้มาตรการเข้าปกครองแคว้นกาตาลุญญาโดยตรง โดยปลดฝ่ายบริหารแคว้นออกจากตำแหน่ง ยุบสภานิติบัญญัติแคว้น และกำหนดจัดการเลือกตั้งครั้งใหม่ ต่อมาในที่ 30 ตุลาคม ฌุงเกรัสและสมาชิกคนอื่น ๆ ของสภานิติบัญญัติแคว้นถูกควบคุมตัวในข้อหากบฏ ปลุกปั่นให้ขัดขืนอำนาจปกครอง และใช้งบประมาณรัฐในทางมิชอบ ในวันที่ 2 พฤศจิกายน ฌุงเกรัสและอดีตผู้บริหารแคว้นอีกเจ็ดคนถูกศาลสั่งขังระหว่างพิจารณาคดี อดีตผู้บริหารแคว้นหกคนได้รับการประกันตัวในวันที่ 4 ธันวาคม แต่ฌุงเกรัสและฌูอากิม โฟร์น อดีตมนตรีมหาดไทย ยังคงถูกขังต่อไป ในการเลือกตั้งระดับแคว้นที่จัดขึ้นเมื่อวันที่ 21 ธันวาคม ฌุงเกรัสได้รับเลือกตั้งเข้าสู่สภานิติบัญญัติแคว้นอีกครั้ง และบรรดาพรรคที่สนับสนุนเอกราชก็ยังครองเสียงข้างมากเด็ดขาดในสภา แต่ฌุงเกรัสก็ถูกผู้พิพากษาศาลสูงสุดสั่งระงับสถานะสมาชิกสภานิติบัญญัติเมื่อวันที่ 10 กรกฎาคม พ.ศ. 2561 และยังคงอยู่ในเรือนจำต่อไป ในวันที่ 14 ตุลาคม พ.ศ. 2562 ปรากฏว่าเขาถูกพิพากษาว่ามีความผิดฐานปลุกปั่นให้ขัดขืนอำนาจปกครองและใช้งบประมาณรัฐในทางมิชอบ ต้องโทษจำคุกและถูกเพิกถอนสิทธิ์ในการดำรงตำแหน่งสาธารณะเป็นเวลา 13 ปี

## อ้างอิง

หมวดหมู่:บุคคลที่เกิดในปี พ.ศ. 2512
หมวดหมู่:บุคคลที่ยังมีชีวิตอยู่
หมวดหมู่:นักการเมืองกาตาลา
อันเตาฉวน

[thumb|อันเต้าเฉวียน วาดโดย [อูตางาวะ คูนิโยชิ|อุตะงาวะ คุนิโยชิ]]
**อันเต้าเฉวียน** (จีนตัวเต็ม : 安道全 / อังกฤษ : An Daoquan) สำเนียงแต้จิ๋วคือ อันเตาฉวน เป็นตัวละครสมมุติจากซ้องกั๋ง มีฉายาว่า **หมอเทวดา**  (จีน : 神醫 / อังกฤษ : Divine Physician) เป็นผู้กล้าอันดับที่ 56 ของเขาเหลียงซาน และเป็นคนที่ 20 ในตำแหน่ง 72 สหายดิน เขาสามารถรักษาอาการเจ็บป่วยได้ทุกชนิดจนชาวบ้านยกย่องเขาเทียบกับหมอฮัวโต๋

ตอนที่ซ่งเจียงโจมตีเมืองต้าหมิงจนเป็นฝีขึ้นที่หลังนั้น จางซุ่นได้ขออาสาไปที่เมืองเจี้ยนคังเพื่อเชิญอันเต้าเฉวียนให้มาร่วมกับเหลียงซาน ทว่าคนรักของเขาชื่อ **หลี่เฉียวหนู** (李巧奴 ท.ลีคาโหนว) ไม่ยอมให้ไป เมื่อจางซุ่นรู้เข้าจึงทำการลอบฆ่าเธอในคืนนั้น พร้อมกับใช้เลือดเขียนที่กำแพงว่า ผู้ฆ่าคืออันเต้าเฉวียน รุ่งเช้าเมื่ออันเต้าเฉวียนได้พบเข้าก็ตกใจมาก จึงตัดสินใจไปกับจางซุ่นและทำการรักษาซ่งเจียงได้อย่างหายขาดภายใน 10 วัน

หลังการประชุมใหญ่ของผู้กล้า 108 ดาวแห่งโชคชะตา เขาได้ตำแหน่งเป็นหัวหน้าแพทย์ และหลังจากการรบกับฟางล่า ก็ได้เป็นหมอหลวงประจำราชสำนัก

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
เฮงเตงลัก

[thumb|หวังติงลิ่ว วาดโดย [อูตางาวะ คูนิโยชิ|อุตะงาวะ คุนิโยชิ]]
**หวังติงลิ่ว** (จีนตัวเต็ม : 王定六 / อังกฤษ : Wang Dingliu) สำเนียงแต้จิ๋วคือ เฮงเตงลัก เป็นตัวละครสมมุติจากซ้องกั๋ง มีฉายาว่า **เทพสายฟ้า**  (จีน : 活閃婆 / อังกฤษ : Living Goddess of Lightning) เป็นผู้กล้าลำดับที่ 104 แห่ง 108 ดาวแห่งโชคชะตา และเป็นคนที่ 68 ในตำแหน่ง 72 สหายดิน เขาชำนาญในวิชาการต่อสู้ หลายครั้งที่มีคนมาขอเรียนวิชาแต่เขาก็ไม่เคยสอนให้ใคร เขาได้เปิดโรงเตี๊ยมกับพ่อที่แม่น้ำแยงซี

เมื่อตอนที่จางซุ่นกำลังจะไปเชิญอันเตาฉวนนั้น ก็ถูกชายคนหนึ่งชื่อ **จางว่าง** (張旺 ท.เตียวอ๋อง) ขโมยของไป จางซุ่นโกรธมากจึงไปแวะพักที่โรงเตี๊ยมของหวังติงลิ่ว ซึ่งหวังติงลิ่วก็ได้ต้อนรับจางซุ่นเป็นอย่างดี หลังจากที่จางซุ่นพาตัวอันเตาฉวนมาแล้ว เขากับจางซุ่นก็ร่วมกันแก้เผ็ดจางว่างด้วยการถ่วงน้ำ และได้พาพ่อของเขาขึ้นไปเขาเหลียงซาน ช่วงที่ซ่งเจียงเข้าล้อมเมืองตงผิง (東平府 ท.ตังเพงฮู้) ซ่งเจียงก็ได้ส่งตัวเขากับหยกเปาสีไปเกลี้ยกล่อมเจ้าเมืองให้ยอมแพ้ แต่เจ้าเมืองไม่ยอมจึงได้ไล่ทั้งสองออกไป นั่นจึงเป็นเหตุให้กลุ่มเหลียงซานเข้ายึดเมืองตงผิงได้โดยง่าย

หลังการประชุมใหญ่ของผู้กล้า 108 ดาวแห่งโชคชะตา เขาได้เป็นหัวหน้าหน่วยสอดแนม ต่อมาเขาเสียชีวิตด้วยลูกศรอาบยาพิษในการรบที่เมืองซวนจิ๋วช่วงการปราบกบฏฟางล่า

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
เอียนสุน

**เยี่ยนชุน** (จีนตัวเต็ม : 燕順 / อังกฤษ : Yan Shun) สำเนียงแต้จิ๋วคือ เอียนสุน เป็นตัวละครสมมุติจากซ้องกั๋ง มีฉายาว่า **พยัคฆ์สีรุ้ง** (จีน : 錦毛虎 / อังกฤษ : Multicoloured Tiger) เป็นผู้กล้าอันดับที่ 50 ของเขาเหลียงซาน และเป็นคนที่ 14 ในตำแหน่ง 72 สหายดิน เนื่องจากธุรกิจของเขาล้มละลาย จึงไปเป็นหัวหน้าโจรเขาชิงฟง (清風山 ท.เชงฮวงซัว ; ปัจจุบันอยู่ในเมืองชิงโจว มณฑลซานตง) พร้อมกับหวังอิงและเจิ้งเทียนโข่ว เมื่อตอนที่ซ่งเจียงกำลังจะไปหาฮัวหยงนั้น ถูกหวังอิงจับตัวมาแล้วพาขึ้นเขาชิงฟงเพื่อหวังจะฆ่าให้ตาย ซ่งเจียงจึงพูดขึ้นว่า "เห็นทีว่า ข้าซ่งเจียงคงต้องตายภายในวันนี้" ในตอนนั้นเองเยี่ยนชุนได้ยินพอดี จึงตกใจมากแล้วสั่งให้ลูกน้องแก้มัดให้ซ่งเจียง แล้วพากันกินเลี้ยงในคืนนั้น

เขาเข้าร่วมกับเหลียงซานหลังจากเหตุการณ์ค่ายชิงฟง และได้เป็นหัวหน้ากองทหารม้าแห่งเหลียงซาน ในช่วงการรบกับฟางล่าที่เนินเขามังกรดำ (烏龍嶺 ท.โอวเล่งเนีย ; ปัจจุบันอยู่ในแถวเจ้อเจียง) เขาเห็นหม่าหลินถูกฆ่าตายโดยสือเป่า (石寶 ท.เจียโป) ซึ่งเป็นแม่ทัพฝ่ายศัตรู จึงเข้ารบกับสือเป่าเพื่อหวังล้างแค้น แต่ก็ถูกสือเป่าใช้กระบองทุบตาย

## อ้างอิง

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" . *Demystifying Confucianism*. Retrieved 19 December 2016.

หมวดหมู่:ตัวละครในซ้องกั๋ง
ช่องเขาซุสเทิน

**ช่องเขาซุสเทิน** () เป็นช่องเขาในเทือกเขาสวิสแอลป์ ถนนในช่องเขานี้สร้างขึ้นในปีค.ศ. 1938–1945 เชื่อมระหว่างเทศบาลอินเนิร์ทเคียร์เชินในรัฐแบร์น กับเทศบาลวัสเซินในรัฐอูรี

## อ้างอิง

หมวดหมู่:ช่องเขาในประเทศสวิตเซอร์แลนด์
กีฬาฟุตบอลในซีเกมส์ 2019

การแข่งขัน**[[ฟุตบอล]]ในกีฬา[[ซีเกมส์ 2019]]** ครั้งที่ 30 จัดขึ้นที่มะนิลา, บีญัน และ ลากูนา ฟิลิปปินส์ การมอบเหรียญรางวัลจะมีขึ้นสำหรับการแข่งขันประเภททีมชายและทีมหญิง

## ประเทศที่เข้าร่วม
ทั้งหมด 329 นักกีฬาจาก 11 ชาติที่เข้าร่วมการแข่งขัน (จำนวนตัวเลขของนักกีฬาเป็นไปตามที่ระบุไว้). ทีมที่มาจากอินโดนีเซีย, มาเลเซีย, เมียนมาร์, ไทย, เวียดนาม และประเทศเจ้าภาพ ฟิลิปปินส์เข้าสู่การแข่งขันทั้งทีมชายและทีมหญิง. ทีมอื่นๆ ทั้งหมดลงเล่นในประเภททีมชาย. 

*
*
*
*
*
*
*
*
*
*
*

## ตารางการแข่งขัน
การแข่งขันประเภททีมชายจะจัดขึ้นตั้งแต่วันที่ 26 พฤศจิกายน ถึง 10 ธันวาคม พ.ศ. 2562 ในขณะที่ประเภททีมหญิงจะตัดสินกันตั้งแต่วันที่ 26 พฤศจิกายน ถึง 9 ธันวาคม พ.ศ. 2562.

## สนามแข่งขัน

## ทีมชาย

## ทีมหญิง

## อ้างอิง

## แหล่งข้อมูลอื่น

2
หมวดหมู่:ฟุตบอลในซีเกมส์ 2019
หมวดหมู่:การแข่งขันฟุตบอลนานาชาติที่ประเทศฟิลิปปินส์เป็นเจ้าภาพ